CELEX: 32008R1172
Language: da
Date: 2008-11-25 00:00:00
Title: Kommissionens forordning (EF) nr. 1172/2008 af 25. november 2008 om tarifering af visse varer i den kombinerede nomenklatur

27.11.2008   
            
            
               DA
            
            
               Den Europæiske Unions Tidende
            
            
               L 317/4
            
         
      KOMMISSIONENS FORORDNING (EF) Nr. 1172/2008
   af 25. november 2008
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser bør de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Toldkodeksudvalget har, for så vidt angår produkt nr. 1 i vedlagte bilag, ikke afgivet udtalelse inden for den af formanden fastsatte frist.
            
         
               (6)
            
            
               De i denne forordning fastsatte foranstaltninger er, for så vidt angår produkt nr. 2 i vedlagte bilag, i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. november 2008.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et batteridrevet apparat bestående af et laserbaseret læsesystem til videogengivelse og en farvemonitor (såkaldt »bærbar dvd-afspiller«). Apparatet måler 19 (L) × 14,2 (B) × 3,7 (H) cm og vejer 800 g.
                              Monitoren er af typen med flydende krystalanordninger (LCD) med skærmdiagonal på 21,6 cm (8,5 tommer). Apparatet kan foldes, og monitoren kan drejes).
                              Apparatet har indbyggede højttalere.
                              Det har følgende grænseflader:
                              
                                          —
                                       
                                       
                                          spalter til ekspansion af hukommelseskort
                                       
                                    
                                          —
                                       
                                       
                                          en USB-port
                                       
                                    
                                          —
                                       
                                       
                                          sammensat video-indgang og -udgang
                                       
                                    
                                          —
                                       
                                       
                                          stik til hovedtelefoner.
                                       
                                    Det kan læse optiske medier (f.eks. cd og dvd) og halvlederbaserede medier (f.eks. USB-flashhukommelse) i forskellige audio- og video-formater.
                           
                        
               
                  8528 59 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8528, 8528 59 og 8528 59 90.
                  Da apparatet er en kombineret maskine, skal det i henhold til bestemmelse 3 til afsnit XVI tariferes, som om det kun består af den komponent, der udfører maskinens hovedfunktion. Apparatets udformning viser, at dets formål er forevisning af video.
                  I betragtning af skærmens størrelse, som gør det bekvemt at se videosekvenser i længere perioder, er apparatets hovedfunktion forevisning af video.
                  Apparatet skal derfor tariferes i KN-kode 8528 59 90 som en farvemonitor.
               
            
                  
                              2.
                           
                           
                              Et »laptop-lignende« batteridrevet apparat bestående af et laserbaseret læsesystem til videogengivelse og en farvemonitor med tv-tuner (såkaldt »bærbar dvd-afspiller«). Apparatet måler 19,5 (L) × 14,9 (B) × 3,1 (H) cm og vejer 800 g.
                              Monitoren er af typen med flydende krystalanordninger (LCD) med skærmdiagonal på 17,8 cm (7 tommer), og den kan foldes.
                              Apparatet er forsynet med:
                              
                                          —
                                       
                                       
                                          indbyggede højttalere
                                       
                                    
                                          —
                                       
                                       
                                          DVB-T (Digital Video Broadcasting Terrestrial) og analog videotuner.
                                       
                                    Det har følgende grænseflader:
                              
                                          —
                                       
                                       
                                          spalter til ekspansion af hukommelseskort
                                       
                                    
                                          —
                                       
                                       
                                          en USB-port
                                       
                                    
                                          —
                                       
                                       
                                          sammensat video-indgang og -udgang
                                       
                                    
                                          —
                                       
                                       
                                          stik til hovedtelefoner.
                                       
                                    Det kan læse optiske medier (f.eks. cd og dvd) og halvlederbaserede medier (f.eks. USB-flashhukommelse) i forskellige audio- og videoformater.
                              Det kan også anvendes som digital radiofonimodtager eller til videospil.
                           
                        
               
                  8528 72 20
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 8528, 8528 72 og 8528 72 20.
                  Da apparatet er forsynet med en tv-tuner, er dets hovedfunktion at fungere som fjernsynsmodtager med indbygget radiofonimodtager og videogengiver.
                  Apparatets anvendelse som videospil er en sekundær funktion, der ikke skal betragtes som et vigtigt kendetegn for apparatet.
                  Apparatet skal derfor tariferes i KN-kode 8528 72 20 som en fjernsynsmodtager med indbygget radiofonimodtager og videogengiver.